Вечерта преди да замина за Шотландия,
бях поканена да водя финала
на "Китай Пее" в Шанхай
пред 80-хилядна публика на стадиона.
Познайте кой беше гост-изпълнител?
Сюзан Бойл.
И аз й казах: "Утре отивам в Шотландия."
Тя пя прекрасно
и дори успя да каже няколко думи на китайски:
送你葱
Това не е "здравейте" или "благодаря,"
тези обикновени неща.
Това значи "безплатен зелен лук."
Защо каза това?
Защото това беше строфа
от нашата китайска Сюзан Бойл --
жена на около 50,
продавачка на зеленчуци от Шанхай,
която обожава да пее западни опери,
но не разбирала
нито английски, нито френски или италиански,
и затова успяла да замени текстовете
с имена на зеленчуци на китайски.
(Смях)
И последното изречение на Несън Дорма,
което тя изпя на стадиона,
беше "безплатен зелен лук."
И докато Сюзан Бойл казваше това,
80-хилядната публика пя заедно.
Това беше много смешно.
И така, предполагам, че Сюзан Бойл
и тази продавачка на зеленчуци от Шанхай
принадлежаха на другостта.
Успехът им беше най-малко очакван
в бизнеса, наречен развлекателна индустрия,
и все пак куражът и талантът им им донесоха успех.
Едно шоу и една сцена
им дадоха шанс
да реализират мечтите си.
Ами, да си различен не е толкова трудно.
Ние всички сме различни
от различни гледни точки.
Но аз мисля, че да си различен е нещо хубаво,
защото имаш различна гледна точка.
Може би ще имаш шанса да промениш нещо.
Моето поколение има големия късмет
да стане свидетел и да участва в
историческата трансформация на Китай,
която е направила толкова много промени
през последните 20-30 години.
Помня, че през 1990-а
когато завършвах университета,
кандидатствах за работа в отдела по продажби
на първия пет-звезден хотел в Пекин,
Голямата стена Шератон -- все още съществува.
И след като бях разпитвана
от един японски мениджър за половин час,
най-накрая той каза:
"И така, г-це Янг,
имате ли въпроси към мен?"
Събрах кураж и казах:
"Да, но можете ли да ми кажете
какво всъщност продавате?"
Нямах представа какво прави един отдел по продажби
в пет-звезден хотел.
За първи път влизах в
пет-звезден хотел.
По същото време
бях част от кастинг --
първият кастинг
на националната телевизия в Китай --
с още хиляда студентки.
Продуцентът ни каза,
че търсят мило, невинно
и красиво свежо лице.
И така, когато беше мой ред аз станах и казах:
"Защо женските персонажи в телевизията
трябва винаги да са красиви, мили, невинни
и, нали знаете, подкрепящи?
Не могат ли да имат свои идеи
и свои гласове?"
Мисля, че някак си ги обидих.
Но всъщност те бяха впечатлени от думите ми.
И така, аз бях във втория кръг от състезанието
и след това третия и четвъртия.
След седем кръга,
аз бях единствената, която оцеля.
И така аз бях в предаване в най-гледаното време по националната телевизия.
И, вярвате ли или не,
това беше първото предаване по китайската телевизия,
което позволи на гостите си
да говорят за това, в което вярват,
без да се съобразяват с предварително одобрен сценарий.
(Ръкопляскане)
Седмичната ми аудитория по това време беше
между 200 и 300 милиона души.
Ами след няколко години
реших да замина за САЩ и за Колумбийския университет
и да продължа специалността си след бакалавърската степен,
след това създадох собствена медийна компания,
което беше немислимо
в годините, когато започнах кариерата си.
Правим много неща.
Интервюирала съм над 1000 души в миналото.
И понякога млади хора ме заговарят
и казват: "Лан, вие променихте живота ми,"
и аз се гордея с това.
Но ние също имахме късмета
да станем свидетели на трансформацията на цялата страна.
Бях в кандидатурата на Пекин за Олимпийските игри
и представях Шанхай Експо.
Видях как Китай прегърна света
и обратното.
Но понякога си мисля:
"Какви са целите на младите?"
По какво се различават
и какви промени ще донесат,
чрез които ще променят бъдещето на Китай
или, в по-широк аспект, на света?
Затова днес искам да говоря за младите хора,
чрез платформата на социалната медия.
Първо, кои са те? Как изглеждат?
Това е едно момиче на име Гуо Меймей --
двадесетгодишно, красиво.
Хвалеше се със скъпите си чанти.
дрехи и кола
на микроблога си,
това е китайската дума за Туитър.
Тя твърдеше, че е генералният директор на Червения кръст
и на Търговско-промишлената палата.
И не осъзна, че
навлезе в деликатно пространство
и събуди национални въпроси,
почти недоволство,
срещу Червения кръст.
Недоволството беше така нагорещено,
че Червения кръст свика отворена пресконференция
за да разясни,
и разследванията продължават.
И така, към днешна дата,
знаем, че тя си е измислила тази позиция --
вероятно защото се гордее да бъде свързана с благотворителност.
Всички тези скъпи вещи
са й били дадени като подаръци
от приятеля й,
който бил член на борда
на подразделение на Червения кръст към Търговско-промишлената палата.
Много е трудно да се обясни.
Но както и да е, обществеността все още не вярва.
Все още има напрежение.
Показва общо недоверие
в правителството и в институции, подкрепяни от правителството,
които нямаха прозрачност в миналото.
И това също ни показа
силата и ефекта на социалната медия
в ролята на микроблога.
Микроблоговете разцъфтяха през 2010-а,
когато посетителите се удвоиха
и времето, което прекарваха на сайта, се утрои.
Sina.com, основен информационен портал,
сам по себе си има над 140 милиона души, които имат микроблогове.
В Tencent, 200 милиона.
Най-популярният блогър --
не съм аз --
е филмова звезда,
и тя има над 9,5 милиона последователи, или фенове.
Около 80 процента от тези микроблогъри са млади хора,
под 30 години.
И понеже, както знаете,
традиционната медия все още е под силен правителствен контрол,
социалната медия предоставя отдушник
за изпускане на парата.
Но понеже не разполагаме с много други отдушници,
топлината излизаща от тези отдушници
е понякога много силна, активна
и дори насилствена.
Така че чрез микроблогове,
ние можем да разберем китайските младежи още по-добре.
Така че как те са по-различни?
Първо, повечето от тях са родени
през 80-те и 90-те години,
по време на политиката за едно дете.
И поради селективните аборти
на семейства, които предпочитат момчета пред момичета,
сега се озовахме
с 30 милиона повече млади мъже, отколкото жени.
Това би могло да създаде
потенциална опасност за обществото,
но кой знае;
ние сме в един глобализиран свят,
така че те могат да търсят приятелки от други страни.
Повечето от тях имат сравнително добро образование.
Нивото на неграмотност в Китай сред това поколение
е под един процент.
В градовете, 80% от децата отиват в колеж.
Но те са изправени пред застаряващото население на Китай,
с население над 65-годишна възраст,
възлизащо на седем цяло и нещо процента тази година,
което се прогнозира да достигне 15%
до 2030 година.
И вие знаете че ние имаме традицията
по-младите поколения да подкрепят старите финансово,
и да се грижат за тях, когато са болни.
Това означава, че млади двойки
ще трябва да издържат четири родители,
които ще имат продължителност на живота от 73 години.
Така че изкарването на прехраната не е толкова лесно
за младите хора.
Завършилите колеж не са в недостиг.
В градските райони,
завършилите колеж откриват, че началната заплата
е около 400 долара на месец,
докато средният наем
е над 500 долара.
Така че какво да правят? Те трябва да споделят пространство --
сбити в много ограничено пространство,
за да спестят пари --
и те наричат себе си "племе от мравки."
А за тези, които са готови да се оженят
и да си купят апартамент,
те откриват, че трябва да работят
в продължение на 30 до 40 години,
за да си позволят първия апартамент.
Това съотношение в Америка
ще струва на двойка само пет години за да спечели,
но в Китай това са от 30 до 40 години
с главоломно растящите цени на имотите.
Сред 200-те милиона работници-мигранти,
60% от тях са млади хора.
Те се намират притиснати
между градските райони и селските райони.
Повечето от тях не искат да се върнат обратно в провинцията,
но те нямат чувство за принадлежност.
Те работят повече часове,
с по-малко доходи, с по-малко социални помощи.
И са по-уязвими
от закриване на работни места,
повлияни са от инфлацията,
заробващи заеми от банките,
поскъпването на китайския юан,
или спада на търсенето
от Европа или Америка
на продуктите, които произвеждат.
Миналата година, обаче,
ужасяващ инцидент
във фабрика на производител на оригинално оборудване в южен Китай:
13 млади работници
в края на пубертета и в началото на 20-те години,
се самоубиха,
един по един, като в следствие на заразно заболяване.
Но починаха поради различни лични причини.
Но целия този инцидент
предизвика огромен протест от страна на обществото
за изолацията,
както физическа, така и психическа,
на тези работници мигранти.
За тези, които се връщат обратно в провинцията,
те са много добре приети на местно ниво,
защото със знанията, уменията и контактите,
които са придобили в градовете,
с помощта на Интернет,
те са в състояние да създадат повече работни места,
да подобрят местното земеделие и да създадат нови бизнеси
в по-малко развитите пазари.
Така че през последните няколко години, крайбрежните райони,
те се оказаха в недостиг на работна ръка.
Тези диаграми показват
по-обща социална среда.
Първата е коефициентът на Енгелс,
който обяснява, че разходите за дневни нужди
са намалявали процентно
през последното десетилетие,
по отношение на семейния доход,
до около 37 цяло и няколко процента.
Но после през последните две години,
той се повишава отново до 39%,
показващ повишаващи се жизнени разходи.
Коефициентът на Джини
вече е преминал опасната линия от 0,4.
Сега тя 0.5 --
дори по-лош от този в Америка --
показващ неравенството на доходите.
И така, виждате цялото това общество
да се разочарова
от загубата на част от своята мобилност.
И също така, горчивината и дори негодуванието
към богатите и силните
е доста разпространено.
Така че всяко обвинение в корупция
или сделки на тъмно между властите или бизнеса,
ще породи социален протест
или дори безредици.
Така че, чрез някои от горещите теми на микроблоговете
можем да видим това, от което младите хора се интересуват най-много.
Социалната справедливост и отчетността на правителството
са на първо място в това, което те изискват.
През последните десет години,
масовата урбанизация и развитие
ни направиха свидетели на много доклади
за принудително разрушаване
на частна собственост.
И това предизвика огромен гняв и недоволство
сред младото ни поколение.
Понякога хора биват убити,
а понякога хора се самозапалват, за да протестират.
Така че, когато тези инциденти се докладват
все по-често и по-често в Интернет,
хората се оплакват на правителството да предприеме действия, за да спре това.
Така че добрата новина е, че по-рано тази година,
Държавният съвет прие нов регламент
за реквизицията и събарянето на къщи,
и прехвърли правото
за разпореждане на принудително събаряне от местните власти
към съда.
По същия начин, много други въпроси, свързани с обществената безопасност
са гореща тема в Интернет.
Чухме за замърсен въздух,
замърсена вода, отровена храна.
И познайте какво, ние имаме фалшиво говеждо месо.
Те имат различни съставки,
които нанесени върху парче пиле или риба
го правят да изглежда като говеждо месо.
И освен това напоследък,
хората са много загрижени за олиото,
понеже откриха, че хиляди хора
рефинират олио за готвене
от помията на ресторанти.
Така че всички тези неща
предизвикаха огромно възмущение в Интернет.
И за щастие,
видяхме правителството
да отговаря по-навреме, а също така и по-често,
на обществените тревоги.
Докато младите хора изглежда са много сигурни
за участието си
във вземането на обществени решения,
но понякога те са малко загубени,
по отношение на това, което искат в личния си живот.
Китай скоро ще задмине САЩ
като пазар номер едно
за луксозни марки --
това не включва китайските харчове
в Европа и другаде.
Но знаете ли какво, половината от тези потребители
получават заплата под 2000 щатски долара.
Те въобще не са богати.
Те купуват тези чанти и дрехи
като чувство за идентичност и социален статус.
И това е момиче, което заявява откровено
в ТВ шоу за запознанства,
че би предпочела да плаче в БМВ,
отколкото да се смее на велосипед.
Но разбира се, ние имаме млади хора,
които все още предпочитат да се усмихват,
било в БМВ или на велосипед.
Така че на следващата снимка ще видите много популярен феномен,
т. нар. "гола" сватба, или "гол" брак.
Това не означава, че няма да носят нищо на сватбата,
но това показва, че тези млади двойки са готови да се оженят
без дом, без кола, без диамантен пръстен
и без сватбен банкет,
за да покажат своята привързаност към истинската любов.
И също така, хората правят добрини чрез социалните медии.
И първата снимка ни показва,
че камион натоварен с клетки с 500 бездомни и отвлечени кучета
за преработка за хранителни продукти,
беше забелязан и спрян на магистралата,
докато цялата страна гледаше
посредством микроблоговете.
Хората даряваха пари, кучешка храна
и предлагаха доброволен труд, за да спрат този камион.
И след часове на преговори,
500-те кучета бяха спасени.
А тук също хората помагат за откриването на изчезнали деца.
Баща публикува снимка на сина си в Интернет.
След хиляди препращания на обявата,
детето беше открито
и ние станахме свидетели на събирането на семейството
посредством микроблоговете.
Така че щастието е най-популярната дума,
която чуваме през последните две години.
Щастието не е свързано само
с личния опит и личните ценности,
но също така и с околната среда.
Хората си мислят за следните въпроси:
Дали ще жертваме нашата околна среда още повече,
за да произведем по-висок БВП?
Как ще проведем нашите социални и политически реформи,
така че да вървим в крак с икономическия растеж,
да поддържаме устойчивостта и стабилността?
И също така, колко способна е системата
да се самокоригира,
за да поддържа хората задоволени,
с всички видове триене, които се случват в същото време?
Предполагам, че това са въпросите, на които хората ще отговорят.
И нашето младо поколение
ще трансформира тази страна,
докато в същото време трансформира себе си.
Благодаря ви много.
(Ръкопляскания)